62022CO0416_INF
Определение на Съда (десети състав) от 19 юли 2023 г. —EDP (Облагане на предлагането на ценни книжа на пазара)
(Дело C‑416/22) (
1
)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Директива 2008/7/ЕО — Член 5, параграф 2 — Косвени данъци върху набирането на капитал — Гербов налог върху услугите по продажба на облигации, публични предложения за записване на акции и предложения за обратно изкупуване на облигации на пазара“
1.
Данъчни разпоредби — Хармонизиране на законодателствата — Косвени данъци върху набирането на капитал — Директива 2008/7 — Транзакции, които не подлежат на облагане с косвен данък — Емитиране и пускане на пазара на облигации или други прехвърляеми ценни книжа — Понятие „свързани с горното формалности“ — Услуги по финансово посредничество, които се състоят в публикуване на предложения за обратно изкупуване или изкупуване на облигации, в продажба на пазара и записване на нови облигации и в записване на нови акции с оглед на увеличаване на дружествения капитал — Изключване
(член 5, параграф 2, буква б) от Директива 2008/7 на Съвета)
(вж. т. 28 и 29)
2.
Данъчни разпоредби — Хармонизиране на законодателствата — Косвени данъци върху набирането на капитал — Директива 2008/7 — Транзакции, които не подлежат на облагане с косвен данък — Емитиране и пускане на пазара на акции или облигации — Понятие — Услуги по финансово посредничество на пазара на акции или облигации, които са неразделна част от цялостна операция по набиране на капитал — Включване
(член 5, параграф 2, букви а) и б) от Директива 2008/7 на Съвета)
(вж. т. 34 и 35)
3.
Данъчни разпоредби — Хармонизиране на законодателствата — Косвени данъци върху набирането на капитал — Директива 2008/7 — Данъци и данък добавена стойност — Данък върху прехвърлянето на ценни книжа — Обратно изкупуване на облигации, равностойно на връщането на заем, сключен под формата на издаване на облигации — Неприложимост на данъка — Изкупуване на облигации, което не води до окончателно погасяване на материализирания в тях дълг — Приложимост на данъка
(член 6, параграф 1, буква а) от Директива 2008/7 на Съвета)
(вж. т. 36 и 37)
4.
Данъчни разпоредби — Хармонизиране на законодателствата — Косвени данъци върху набирането на капитал — Директива 2008/7 — Транзакции, които не подлежат на облагане с косвен данък — Гербов налог върху възнаграждението, което получава банковата институция, която извършва услуги по финансово посредничество на пазара на прехвърляеми ценни книжа — Недопустимост — Задължително използване на услугите на трето лице от страна на емитента на ценните книжа — Липса на последици
(член 5, параграф 2, букви а) и б) от Директива 2008/7 на Съвета)
(вж. т. 42 и 43, както и диспозитива)
Диспозитив
Член 5, параграф 2 от Директива 2008/7/ЕО на Съвета от 12 февруари 2008 година относно косвените данъци върху набирането на капитал
трябва да се тълкува в смисъл, че
не допуска национална правна уредба, която предвижда да се облага с гербов налог възнаграждението, което капиталово дружество заплаща на банковите институции, на които е възложило услуги по финансово посредничество с цел, първо, публикуване на предложения за обратно изкупуване или изкупуване на облигации с оглед на окончателното погасяване на дълга по тези облигации, второ, продажба на пазара и записване на нови облигации и трето, записване на нови акции с оглед на увеличаване на дружествения му капитал, независимо от това дали дружествата — емитенти на въпросните книжа, са длъжни по закон да използват услугите на трето лице, или по свой избор са решили да ги използват.
(
1
)	ОВ C 389, 10.10.2022 г.